ระเบียบกระทรวงการคลังระเบียบกระทรวงการคลังว่าด้วยการเบิกเงินช่วยเหลือการศึกษาบุตรของข้าราชการซึ่งมีตำแหน่งหน้าที่ประจำอยู่ในต่างประเทศพ.ศ. ๒๕๖๐ โดยที่เป็นการสมควรปรับปรุงหลักเกณฑ์ประเภท หลักสูตรอัตราและวิธีการเบิกจ่ายเงินสวัสดิการเกี่ยวกับการศึกษาของบุตรข้าราชการซึ่งมีตำแหน่งหน้าที่ประจำอยู่ในต่างประเทศให้เหมาะสมยิ่งขึ้นอาศัยอำนาจตามความในมาตรา๕ และมาตรา ๘ ทวิ แห่งพระราชกฤษฎีกาเงินสวัสดิการเกี่ยวกับการศึกษาของบุตร พ.ศ.๒๕๒๓ และที่แก้ไขเพิ่มเติมกระทรวงการคลังโดยความเห็นชอบของคณะรัฐมนตรีจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงการคลังว่าด้วยการเบิกเงินช่วยเหลือการศึกษาบุตรของข้าราชการซึ่งมีตำแหน่งหน้าที่ประจำอยู่ในต่างประเทศพ.ศ. ๒๕๖๐ข้อ ๒ [๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑)ระเบียบกระทรวงการคลังว่าด้วยเงินช่วยเหลือการศึกษาบุตรของข้าราชการซึ่งมีตำแหน่งหน้าที่ประจำอยู่ในต่างประเทศพ.ศ. ๒๕๓๕(๒)ประกาศกระทรวงการคลัง เรื่องหลักเกณฑ์การได้รับเงินสวัสดิการเกี่ยวกับการศึกษาของบุตรกรณีข้าราชการมีตำแหน่งหน้าที่ประจำอยู่ในประเทศที่ไม่มีสถานศึกษาที่ได้รับการรับรองมาตรฐานการศึกษาจากสถาบันรับรองมาตรฐานสากลหรือประเทศหรือเมืองที่มีภาวะความเป็นอยู่ไม่ปกติและมีบุตรศึกษาในสถานศึกษานอกประเทศที่ข้าราชการผู้นั้นมีตำแหน่งหน้าที่ประจำอยู่ลงวันที่ ๑๑ กันยายน พ.ศ. ๒๕๕๖บรรดาระเบียบประกาศและคำสั่งอื่นใดที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้ผู้มีสิทธิ หมายความว่าข้าราชการซึ่งได้รับแต่งตั้งให้ดำรงตำแหน่งที่ประจำอยู่ในต่างประเทศและได้ไปปฏิบัติหน้าที่ในตำแหน่งดังกล่าวเงินช่วยเหลือการศึกษาบุตร หมายความว่าเงินช่วยเหลือการศึกษาบุตรของข้าราชการซึ่งมีตำแหน่งหน้าที่ประจำอยู่ในต่างประเทศสำนักงาน หมายความว่า สถานเอกอัครราชทูตสถานกงสุลใหญ่ สถานกงสุลสถานรองกงสุลส่วนราชการของกระทรวงการต่างประเทศที่เรียกชื่อเป็นอย่างอื่นและปฏิบัติหน้าที่เช่นเดียวกับสถานเอกอัครราชทูตหรือสถานกงสุลใหญ่สำนักงานของคณะผู้แทนถาวรหรือคณะผู้แทนไทย หรือหน่วยงานประจำในต่างประเทศของส่วนราชการอื่นแล้วแต่กรณีหัวหน้าสำนักงาน ได้แก่บุคคล ดังต่อไปนี้(ก)หัวหน้าคณะผู้แทน กรณีสถานเอกอัครราชทูต สถานกงสุลใหญ่ สถานกงสุล สถานรองกงสุลส่วนราชการของกระทรวงการต่างประเทศที่เรียกชื่อเป็นอย่างอื่นและปฏิบัติหน้าที่เช่นเดียวกับสถานเอกอัครราชทูตหรือสถานกงสุลใหญ่หรือสำนักงานของคณะผู้แทนถาวรหรือคณะผู้แทนไทย แล้วแต่กรณี(ข)หัวหน้าหน่วยงาน กรณีหน่วยงานประจำในต่างประเทศของส่วนราชการอื่นซึ่งมิใช่หน่วยงานตาม(ก)หัวหน้าคณะผู้แทน หมายความว่าข้าราชการสังกัดกระทรวงการต่างประเทศซึ่งได้รับการแต่งตั้งให้ดำรงตำแหน่งหัวหน้าคณะผู้แทนตามระเบียบพิธีการทูตหรือระเบียบพิธีการกงสุล ในกรณีของคณะผู้แทนถาวรไทยประจำองค์การระหว่างประเทศให้หมายความว่า ข้าราชการสังกัดส่วนราชการซึ่งได้รับแต่งตั้งให้ดำรงตำแหน่งหัวหน้าคณะผู้แทนถาวรไทยประจำองค์การระหว่างประเทศสถานศึกษา หมายความว่า(๑)โรงเรียนในสังกัดหรืออยู่ในกำกับของส่วนราชการหรือองค์การของรัฐบาลในประเทศนั้น(๒)โรงเรียนตามกฎหมายว่าด้วยโรงเรียนเอกชนของประเทศนั้น(๓)โรงเรียนที่จัดตั้งขึ้นโดยสถานเอกอัครราชทูตหรือสถานกงสุลอื่นที่ประจำในประเทศนั้นบุตร หมายความว่าบุตรโดยชอบด้วยกฎหมายซึ่งมีอายุครบสามปีบริบูรณ์ แต่ไม่เกินยี่สิบปีบริบูรณ์แต่ไม่รวมถึงบุตรบุญธรรมและบุตรซึ่งได้ยกให้เป็นบุตรบุญธรรมของบุคคลอื่นปีการศึกษา หมายความว่าปีการศึกษาที่กำหนดโดยสถานศึกษาของประเทศนั้นข้อ๕ บรรดาแบบพิมพ์ที่ใช้เกี่ยวกับการเบิกจ่ายเงินช่วยเหลือการศึกษาบุตรให้เป็นไปตามที่กรมบัญชีกลางกำหนดข้อ๖ ในกรณีที่ส่วนราชการไม่สามารถปฏิบัติตามหลักเกณฑ์และวิธีการที่กำหนดในระเบียบนี้หรือมีความจำเป็นต้องปฏิบัตินอกเหนือจากที่กำหนดในระเบียบนี้ให้ขอทำความตกลงกับกระทรวงการคลังข้อ๗ ให้ปลัดกระทรวงการคลังรักษาการตามระเบียบนี้หมวด ๑หลักเกณฑ์การได้รับเงินช่วยเหลือการศึกษาบุตร ข้อ๘ ให้ผู้มีสิทธิได้รับเงินช่วยเหลือการศึกษาบุตรได้เพียงบุตรคนที่หนึ่งถึงคนที่สามผู้มีสิทธิผู้ใดมีบุตรเกินสามคนและต่อมาบุตรคนหนึ่งคนใดในจำนวนสามคนตามวรรคหนึ่งตายกายพิการจนไม่สามารถเล่าเรียนได้หรือเป็นคนไร้ความสามารถ คนเสมือนไร้ความสามารถที่มิได้ศึกษาในสถานศึกษาที่มีสิทธิได้รับเงินช่วยเหลือการศึกษาบุตรวิกลจริต หรือจิตฟั่นเฟือนไม่สมประกอบก่อนที่จะบรรลุนิติภาวะให้ผู้นั้นมีสิทธิได้รับเงินช่วยเหลือการศึกษาบุตรสำหรับบุตรเพิ่มขึ้นอีกเท่าจำนวนบุตรที่ตายกายพิการ หรือเป็นคนไร้ความสามารถ คนเสมือนไร้ความสามารถวิกลจริต หรือจิตฟั่นเฟือนไม่สมประกอบนั้น โดยให้นับจำนวนบุตรที่อยู่ลำดับถัดไปก่อนการนับลำดับบุตรให้นับเรียงตามลำดับการเกิดก่อนหลัง ทั้งนี้ไม่ว่าเป็นบุตรที่เกิดจากการสมรสครั้งใด หรืออยู่ในอำนาจปกครองของตนหรือไม่ข้อ๙ ผู้มีสิทธิผู้ใดยังไม่มีบุตรหรือมีบุตรที่มีสิทธิได้รับเงินช่วยเหลือการศึกษาบุตรตามข้อ๘ ยังไม่ถึงสามคน ถ้าต่อมามีบุตรแฝดซึ่งทำให้มีจำนวนบุตรเกินสามคนให้ผู้มีสิทธิผู้นั้นมีสิทธิได้รับเงินช่วยเหลือการศึกษาบุตรตามข้อ ๘สำหรับบุตรแฝดดังกล่าวทุกคนเมื่อบุตรแฝดดังกล่าวเป็นบุตรที่เกิดจากคู่สมรสในกรณีที่ผู้มีสิทธิเป็นชายหรือเป็นบุตรของตนเองในกรณีที่ผู้มีสิทธิเป็นหญิงในกรณีที่บุตรคนใดคนหนึ่งของผู้มีสิทธิตามวรรคหนึ่งตายกายพิการจนไม่สามารถเล่าเรียนได้หรือเป็นคนไร้ความสามารถคนเสมือนไร้ความสามารถที่มิได้ศึกษาในสถานศึกษาที่มีสิทธิได้รับเงินช่วยเหลือการศึกษาบุตรวิกลจริต หรือจิตฟั่นเฟือนไม่สมประกอบ ก่อนที่จะบรรลุนิติภาวะให้ลดจำนวนบุตรที่ได้รับเงินช่วยเหลือการศึกษาบุตรลงจนกว่าจำนวนบุตรที่ได้รับเงินช่วยเหลือการศึกษาบุตรเหลือไม่เกินสามคนและหลังจากนั้นผู้มีสิทธิจึงจะมีสิทธิได้รับเงินช่วยเหลือการศึกษาบุตรเพิ่มขึ้นได้ตามข้อ ๘วรรคสองข้อ๑๐ ให้ผู้มีสิทธิมีสิทธิได้รับเงินช่วยเหลือการศึกษาบุตรสำหรับบุตรที่ศึกษา ณสถานศึกษาในประเทศที่ผู้นั้นมีตำแหน่งหน้าที่ประจำอยู่ได้ตามระเบียบนี้ให้ผู้มีสิทธิซึ่งได้รับแต่งตั้งให้ดำรงตำแหน่งและปฏิบัติราชการประจำในประเทศที่ไม่มีสถานศึกษาที่ได้รับการรับรองมาตรฐานการศึกษาจากสถาบันรับรองมาตรฐานสากลหรือประเทศหรือเมืองที่มีภาวะความเป็นอยู่ไม่ปกติมีสิทธิได้รับเงินช่วยเหลือการศึกษาบุตร สำหรับบุตรที่ศึกษาในต่างประเทศ ณสถานศึกษานอกประเทศที่ผู้มีสิทธิมีตำแหน่งหน้าที่ประจำอยู่ได้ตามระเบียบนี้หลักเกณฑ์ในการกำหนดรายชื่อประเทศหรือเมืองตามวรรคสองให้เป็นไปตามที่กระทรวงการคลังกำหนดในกรณีที่ผู้มีสิทธิมีบุตรศึกษาอยู่ในสถานศึกษาในประเทศไทยสิทธิในการได้รับเงินสวัสดิการเกี่ยวกับการศึกษาของบุตรให้เป็นไปตามพระราชกฤษฎีกาว่าด้วยเงินสวัสดิการเกี่ยวกับการศึกษาของบุตรข้อ๑๑ ให้ผู้มีสิทธิมีสิทธิได้รับเงินช่วยเหลือการศึกษาบุตรสำหรับบุตรที่ศึกษาในระดับอนุบาลถึงมัธยมศึกษาตอนปลายในกรณีที่บุตรศึกษาในระบบการศึกษาพิเศษซึ่งไม่สามารถเทียบระดับชั้นการศึกษาได้ให้ขอทำความตกลงกับกระทรวงการคลังหมวด ๒อัตราเงินช่วยเหลือการศึกษาบุตร ข้อ๑๒ ให้ผู้มีสิทธิมีสิทธิได้รับเงินช่วยเหลือการศึกษาบุตรตามรายการที่กำหนดดังต่อไปนี้ในอัตราร้อยละห้าสิบของจำนวนที่จ่ายจริงตามที่สถานศึกษาเรียกเก็บ(๑)ค่าธรรมเนียมการเรียน หรือค่าธรรมเนียมอื่นที่เกี่ยวกับการเรียนการสอนโดยตรง(๒) ค่าใช้จ่ายที่จำเป็นต้องจ่ายตามที่สถานศึกษาเรียกเก็บยกเว้น ค่าเรียนพิเศษ ค่าทัศนศึกษา ค่าเครื่องแบบ ค่าอาหาร ค่ายานพาหนะค่าหอพัก ค่าประกันชีวิต ค่าประกันของเสียหาย ค่าประกันอุบัติเหตุและค่าใช้จ่ายอื่นที่มีลักษณะทำนองเดียวกันหมวด ๓การเบิกจ่ายเงินช่วยเหลือการศึกษาบุตร ข้อ๑๓ การใช้สิทธิเบิกเงินช่วยเหลือการศึกษาบุตรในกรณีผู้มีสิทธิมีคู่สมรสเป็นผู้มีสิทธิเช่นเดียวกันให้คู่สมรสฝ่ายใดฝ่ายหนึ่งเป็นผู้ใช้สิทธิเบิกเงินช่วยเหลือการศึกษาบุตรแต่เพียงฝ่ายเดียวโดยผู้ใช้สิทธิต้องรับรองตนเองในใบเบิกเงินช่วยเหลือการศึกษาบุตรว่าตนเป็นผู้ใช้สิทธิเบิกเงินช่วยเหลือการศึกษาบุตรแต่เพียงฝ่ายเดียวให้นำความในวรรคหนึ่งมาใช้บังคับแก่กรณีการหย่าโดยอนุโลม ทั้งนี้ไม่ว่าการหย่าจะเกิดขึ้นก่อนหรือหลังจากที่มีการใช้สิทธิเบิกเงินช่วยเหลือการศึกษาบุตรไปแล้วข้อ๑๔ การใช้สิทธิเบิกเงินช่วยเหลือการศึกษาบุตรให้ผู้มีสิทธิยื่นใบเบิกเงินช่วยเหลือการศึกษาบุตรตามแบบที่กรมบัญชีกลางกำหนดพร้อมด้วยหลักฐานการรับเงินของสถานศึกษา ณสำนักงานที่ข้าราชการผู้นั้นดำรงตำแหน่งประจำข้อ๑๕ ให้ผู้มีสิทธิได้รับเงินช่วยเหลือการศึกษาบุตรเป็นผู้รับรองการมีสิทธิของตนเองข้อ๑๖ การอนุมัติการเบิกเงินช่วยเหลือการศึกษาบุตรให้เป็นอำนาจของหัวหน้าส่วนราชการเจ้าของงบประมาณหัวหน้าส่วนราชการเจ้าของงบประมาณอาจมอบอำนาจการดำเนินการตามวรรคหนึ่งให้แก่หัวหน้าสำนักงานก็ได้ข้อ๑๗ การยื่นใบเบิกเงินช่วยเหลือการศึกษาบุตรให้กระทำภายในกำหนดเวลาดังนี้(๑)ภายในหนึ่งปีนับแต่วันเปิดภาคเรียนของแต่ละภาคในกรณีที่สถานศึกษาที่เรียกเก็บค่าการศึกษาเป็นรายภาคเรียน(๒)ภายในหนึ่งปีนับแต่วันเปิดภาคเรียนภาคต้นของปีการศึกษาในกรณีที่สถานศึกษาที่เรียกเก็บค่าการศึกษาครั้งเดียวตลอดปีหากพ้นกำหนดระยะเวลาตามวรรคหนึ่งให้ถือว่าหมดสิทธิในการยื่นเบิกเงินช่วยเหลือการศึกษาบุตรสำหรับภาคการศึกษาหรือปีการศึกษานั้นแล้วแต่กรณีข้อ๑๘ การเบิกจ่ายเงินช่วยเหลือการศึกษาบุตรให้ส่วนราชการเบิกจ่ายจากงบดำเนินงานข้อ๑๙ ในกรณีที่ผู้มีสิทธิได้เบิกจ่ายเงินช่วยเหลือการศึกษาของบุตรไปแล้วต่อมาผู้มีสิทธิได้รับคำสั่งให้เดินทางกลับประเทศไทยหรือไปประจำการในเมืองอื่นหรือประเทศอื่นก่อนสิ้นปีการศึกษาหากสถานศึกษาคืนเงินบางส่วนให้ผู้มีสิทธินำเงินส่วนที่ได้เบิกจ่ายไปแล้วและได้รับคืนมานั้นส่งคืนให้แก่สำนักงานโดยเร็วในกรณีที่ผู้มีสิทธิเบิกเงินช่วยเหลือการศึกษาของบุตรไม่เป็นไปตามระเบียบนี้หรือเกินสิทธิที่จะได้รับตามระเบียบนี้ให้ผู้มีสิทธินำเงินส่วนที่ได้รับเกินไปหรือไม่ถูกต้องนั้นส่งคืนให้แก่สำนักงานโดยเร็วเงินที่ส่งคืนให้แก่สำนักงานตามวรรคหนึ่งและวรรคสองหากเป็นเงินของปีงบประมาณปัจจุบันให้สำนักงานนำเข้าไว้ในงบดำเนินงานของสำนักงานแต่ถ้าเป็นเงินของปีงบประมาณที่ผ่านมา ให้นำส่งคลังเป็นรายได้แผ่นดินข้อ๒๐ เมื่อสิ้นปีงบประมาณให้ส่วนราชการเจ้าของงบประมาณส่งรายงานการเบิกจ่ายเงินช่วยเหลือการศึกษาบุตรตามแบบที่กรมบัญชีกลางกำหนด ให้กรมบัญชีกลางทราบภายในสิ้นเดือนพฤศจิกายนของทุกปีบทเฉพาะกาล ข้อ๒๑ การเบิกจ่ายเงินช่วยเหลือการศึกษาบุตรสำหรับภาคการศึกษาที่เปิดเรียนก่อนระเบียบนี้ใช้บังคับ ให้ถือปฏิบัติตามระเบียบประกาศกระทรวงการคลังหรือหนังสือสั่งการที่ใช้บังคับอยู่ในขณะที่เปิดภาคการศึกษานั้นข้อ๒๒ ในระหว่างที่ยังมิได้กำหนดแบบและแบบพิมพ์ที่ใช้เกี่ยวกับการเบิกจ่ายเงินช่วยเหลือการศึกษาบุตรตามข้อ๕ และข้อ ๑๔ให้ใช้แบบและแบบพิมพ์ที่กำหนดตามระเบียบกระทรวงการคลังว่าด้วยเงินช่วยเหลือการศึกษาบุตรของข้าราชการซึ่งมีตำแหน่งหน้าที่ประจำอยู่ในต่างประเทศพ.ศ. ๒๕๓๕ประกาศ ณ วันที่ ๑๙กรกฎาคม พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังพรวิภา/ภวรรณตรี/จัดทำ๔ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๙๖ ง/หน้า ๑/๑ สิงหาคม ๒๕๖๐